
				AGINTARIAK ETA LANGILERIA

				Izendapenak, egoerak eta gorabeherak

				OSASUN SAILA

				4634

				AGINDUA, 2019ko irailaren 23koa, Osasuneko sailburuarena, Osasun Saileko behin-behineko langile bat lanpostutik kentzea xedatzeko dena.

				Jaurlaritzari buruzko ekainaren 30eko 7/1981 Legearen 28.2 artikuluan eta Euskal Funtzio Publikoari buruzko uztailaren 6ko 6/1989 Legearen 96.2 artikuluan ezarritako aurreikuspenak aplikatuz, ondoren zehazten den kargu-uztea sinatzen dut:

				EBATZI DUT:

				Lehenengoa.– Mireia Elkoroiribe Zenikaonandia andrea Osasun Saileko Erakundearteko Harremanetarako aholkulariaren kargutik (5230 kodea, 4 dotazioa) kentzea, eta egindako lanagatik eskerrak ematea.

				Bigarrena.– Dekretu honek 2019ko urriaren 9an izango ditu ondorioak.

				Hirugarrena.– Administrazio-bidea amaitzen duen Agindu honen aurka aukerako berraztertzeko errekurtsoa aurkez dakioke organo honi, hilabeteko epean, edo administrazioarekiko auzi-errekurtsoa aurkez daiteke administrazioarekiko auzien epaitegian, bi hilabeteko epean, bi kasuetan agindua Euskal Herriko Agintaritzaren Aldizkarian argitaratu eta biharamunetik aurrera.

				Vitoria-Gasteiz, 2019ko irailaren 23a.

				Osasuneko sailburua,

				MIREN NEKANE MURGA EIZAGAECHEVARRIA.

